Tidligere i Homeland...
Jeg er her, fordi en video blev udgivet i aftes,
som ondskabsfuldt nedgjorde min døde søn.
Du bliver retsforfulgt, for i min regering
er sandheden værdifuld, og der er ingen plads til dig.
Folk hader dig, fru tiltrædende præsident.
Det holder ingen skjult. De er meget vrede.
Erklær ikke krig mod din egen nationale sikkerhedsvirksomhed.
Det er en krig, du ikke kan vinde.
Keane er ude i tovene. Hvad fanden har du gang i?
Jeg har ikke gang i noget, Dar.
Pludselig er der et helt nyt team under McClendons kommando,
der får til opgave at beskytte den tiltrædende præsident?
Alle enheder, målet er på vej op ad tilkørslen.
I har fri bane. Angrib målet.
Affyr!
Vig tilbage!
Hun overlevede et attentatforsøg. Det forstår jeg godt.
Vi er ikke på vej mod en forfatningsmæssig krise.
Vi er på vej mod en borgerkrig.
Har hun ikke ret til at vide, hvor dybt og bred konspirationen rakte?
Jeg vil ikke lyve for jer. Der er reformer på vej,
men ingen udrensninger, loyalitetseder eller enkeltbilletter til Gulag.
Det kan jeg personligt garantere.
Kan du se?
Du er anholdt. Åbn døren, og kom ud.
Alle, der er tilbageholdt i dag, har forbindelse til konspirationen.
Tilbageholdt? Hvorfor siger du tilbageholdt? De blev anholdt,
og så vidt jeg kan vurdere, var det uden juridisk bemyndigelse.
Faktisk har vi to notater
fra Justitsministeriet lige her.
David, du sendte mig ud for personligt at forsikre folk om,
at dette aldrig ville ske. I udnyttede mig.
Ja, det gjorde vi.
Fru præsident, jeg må tale med dig. Det er vigtigt.
Kan du høre mig?
Uskyldige folk bliver anholdt i dit navn.
Du må stoppe det. Lad dem ikke gøre det her.
Du kan ikke lade dem gøre det.
Fru præsident!
I dag erklærede Justitsministeriet sigtelser
mod Jonathan Cleary, en journalist fra The Post.
Cleary beskyldes for at udgive klassificerede oplysninger
om efterforskningen af den fængslede embedskvinde,
Virginia Sutter.
Sutter er en af mere end 200 individer tilbageholdt
i undersøgelsen om angrebet på præsident Keane
ni dage før hendes indsættelse.
Æggene er varme.
Du behøver ikke gøre det her hver dag.
Jeg kan godt lide det.
Hvad skulle hun ellers lave? Hun har jo ikke ligefrem et job.
Hun blev fyret fra et regime, der fængsler folk, der tænker frit.
- Der er kalkunbacon. - Ligesom Stalin.
Jeg begyndte ikke.
Hendes skole tager dem med til endnu en "Befri de 200" -demonstration.
Du bør tage med.
Hvorfor ikke?
Hvad tror du, der vil ske, når jeg fortæller finansministeren,
at jeg pjækker fra arbejde for at være med i en demonstration imod regeringen?
Måske vil han respektere dig for at tænke på forfatningen.
Som om du har rygrad.
- Josie. - Det skal du ikke sige.
Kan jeg komme igennem morgenmaden, før vi taler om,
at jeg er passiv medskyldig?
Vi skulle være blevet i Rom.
Teo siger, han er flov over at fortælle, at han har en amerikansk kæreste.
Teo bør finde en italiensk pige på sin egen alder.
Frannyskat, skal vi køre?
- Jep. - Lad os gøre det.
Sådan der.
Hænder.
Mor dig i dag, okay?
- Ja. - Jeg elsker dig.
Tak.
Okay, lad os smutte.
Hun hader ham i det mindste mere, end hun hader mig.
Det ville hjælpe, hvis du holdt op med at kalde Keane fascist.
Hun er fascist.
Saul Berenson er stadig i fængsel.
Ja, det er slemt, det ved jeg godt.
Det går os alle på, men...
Hvad?
Bill bliver behandlet som skruebrækker på sit job.
Det ville være rart for ham at komme hjem og få lidt fred.
Men blev han ikke ansat for at udføre et job
for en flok fra finansministeriet, der også sidder bag tremmer?
Han bryder sig heller ikke om præsidenten,
men der er udbrudt krise.
Og han trådte til. Gudskelov.
Ja, det gjorde ham. Nogle døtre ville være stolte.
Nogle mødre ville være glade for,
at deres 16-årige er politisk aktiv.
Jaså? Hvad vil du ellers fortælle mig om at være mor?
Sådan mente jeg det ikke.
Jeg har en jobsamtale i dag.
Jeg vil ikke gå i vejen for dig.
Jaså?
Hos Brookings.
Hvor fedt. Altså, det haster ikke, men...
Jeg tror, du får det bedre, hvis...
Det ved jeg godt.
Du har lavet mad. Jeg rydder af.
Er du sikker?
Ja. Smut bare.
Pis.
WASHINGTON FLÅDESTATION HØRING OM STRAFUDMÅLING
Rettens medlemmer, USA's præsident.
Tag venligst plads.
General McClendon, tag plads.
Javel.
Fru præsident.
Jeg ved godt, du ikke tror det, hr. McClendon,
men det her handler ikke længere om dig.
Retssagen er ovre. Din skyld er nu en fastslået kendsgerning.
Takket været dommer Randolph og panelets medlemmer
har retfærdigheden sket fyldest.
Nej, jeg er her ikke på grund af dig.
Jeg er her på vegne af det land, du svor at beskytte,
hver gang du tog uniformen på.
Jeg er her på vegne af de seks familier, der sidder her i retssalen,
som alle har mistet elskede til en regn af kugler og bomber,
som du slap løs i New Yorks gader.
Mord, konspiration om mord, tilskyndelse til oprør.
Det henretter vi folk for her i landet, hr. McClendon,
og hvis det lyder hårdt, må det være sådan.
For det, der blev angrebet den dag,
var ikke blot mig eller præsidentembedet,
men vores demokrati.
Jeg ved ikke, om det var det bedste træk at angribe ham direkte.
Han udfordrede mig åbenlyst. Hvad skulle jeg gøre?
Du kunne have holdt dig til manuskriptet.
Jeg måtte svare igen.
Senator Paley var på CNB i morges,
hvor han kaldte vores lederstil
for "brutal" og "autoritær".
- Ingen betvivler din styrke. - Godt.
Hvilket gør tiden helt rigtig
til at holde lidt igen
og fjerne foden fra speederen.
Ikke endnu.
- Elizabeth... - Jeg sagde ikke endnu.
Må jeg give dig en hurtig opdatering?
Ja da.
Paleys komité skal til at indkalde sin første runde vidner
blandt det overordnede personale i Det Hvide Hus, herunder mig selv.
Det ved jeg godt, David.
Der bliver talt om en særanklager.
Det ved jeg også godt.
Hvordan kan de prøve at snigmyrde mig,
mens jeg er den, der bliver efterforsket?
Fordi vi satte mere end 200 af deres bedste venner og naboer i fængsel.
- Af en fandens god grund. - Tilbageholdt i næsten to måneder.
Nogle mener, deres menneskerettigheder blev krænket.
Det var den anden grund. Send dem et budskab.
Læg jer ikke ud med os igen.
Det tror jeg, de har forstået klart og tydeligt.
Vi får se. Ikke sandt?
Når juryen kommer tilbage med en passende dom.
Det skal de nok.
Det gør de klogt i.
Nå?
De har stadig én, der holdes tilbage i sin bil.
Der vil gå mindst et par timer, før de åbner vejen.
- Et par timer? - Jep.
Hører du det, Brett?
Ja, det hørte jeg. Hvad fanden stiller vi op nu?
Klokken er allerede 12.30.
Vi aflyser ikke udsendelsen.
Jeg tror ikke, vi har et valg.
"Seks dage om ugen, om jeg så skal gå gennem ild og vand."
Det var mit løfte. Jeg svigter ikke folk.
De skal nok forstå. Vi har været på flugt i næsten to måneder.
Vi har ikke aflyst endnu.
Jeg så nogle privathjem derovre. Vi kunne begynde med at banke på døre.
Der er ikke mange folk heroppe på denne tid af året, hr. O'Keefe.
Kan vi ikke bruge din iPhone?
Selv hvis jeg havde et fint signal, hvilket jeg ikke har,
kan jeg ikke garantere for forbindelsens sikkerhed.
Vil du prøve at være rimelig bare for at se, hvordan det føles?
- Okay, aflys udsendelsen. - Tak.
Og ring så til FBI. Jeg melder mig selv.
Én udsendelse er måske ikke vigtig,
men sandheden er, at det kunne være min sidste.
Vi har presset USA's præsident hårdt.
Gud nåde og trøste os alle, hvis vi ikke gør det af med hende nu.
Der er en by. Buckminster. På den anden side af dalen.
- Hvor langt? - 20 minutter.
Nu kommer vi nogle vegne.
Kun tasken.
Okay.
Værsgo.
Tak.
KØKKENET. TO MIN. VIGTIGT.
Vi kan ikke gøre det i dag. Vi har ikke tid.
Fem minutter. Mindre.
Din indsigt var yderst brugbar. De har senatoren selv sagt.
Det handler om den fyr, der gav mig...
Glem den fyr. Vi har lækket, hvad vi kunne. Det er ikke længere nok.
Janet, kom nu. Giv mig to minutter med ham.
Jeg ved ikke, hvor mange gange jeg skal sige det.
Dyb baggrund er ikke nok.
Det er jeg klar over. Derfor er jeg her.
Min kilde er gået med til at udtale sig offentligt.
Det sagde du, aldrig ville ske.
Du har gjort det klart, at det er nødvendigt.
Ja, for over en måned siden.
Komitéen er kommet videre, frk. Mathison.
Jeg vil ikke genåbne efterforskningen,
medmindre du er helt sikker på, at det omhandler David Wellington.
Det er jeg sikker på.
Hvis du kan garantere vidneudsagn for lukkede døre
og identitetsbeskyttelse, skal han nok udtale sig.
Senator, jeg beklager. Vi er helt uvidende om det her.
Vi kender ikke noget til vedkommende.
Ved du, hvad der sker med ham eller mig, hvis hans identitet lækkes?
Den her regering fængsler statsansatte.
Så han er statsansat?
Du må give os noget.
Ved tre forskellige lejligheder sagde du,
at du ville levere konkrete beviser.
Det har du aldrig gjort.
Han er min kollega, okay?
FBI. Vi arbejdede med terrorbekæmpelse sammen i Afghanistan.
Nu er han på et team, der afhører mistænkte
tilbageholdte i anden omgang anholdelser.
Jeg ved, han personligt har afhørt 43 af dem,
og at han gennemlæser alle 200 sager.
Indtil nu er der ingenting,
slet ingenting der forbinder én eneste af dem til attentatforsøget.
Vidneudsagn bag lukkede døre og identitetsbeskyttelse. Det kan vi sikre.
Der... der er lige én ting.
Han har bedt om et møde ansigt til ansigt.
Dig, mig og ham klokken 18.00 i aften.
- Hvor? - På Hay-Adams.
Jeg sender dig værelsesnummeret til denne telefon, når jeg kender det.
Er det spionfis virkelig nødvendigt?
Jeg kommer med en FBI-agent, der skal vidne om
de mest omfattende sager om menneskerettighdskrænkelser
i vores nations historie.
Er det så svært at bruge en usporlig mobil?
Vores viden om Wellington stammer kun fra dig.
Hvis din kilde viser sig at være
et skvat, der har overhørt et rygte på herretoilettet...
Der er han ikke.
UDSALG
Jeg tror, vi har en vinder.
FORRETNINGEN ER BESKYTTET AF ANDET ÆNDRINGSFORSLAG
SID OG SOV-CENTER
Hallo?
Kan jeg hjælpe dig?
Undskyld. Jeg sad lige midt i frokost.
Er du Jerome?
Junior. Jerome er min far.
Jeg har ikke meget tid, Junior. Må jeg stille dig et par spørgsmål?
Selvfølgelig. Er du interesseret i en madras eller en hvilestol?
- Pis. - Skal jeg sidde her?
Nej... Lige der. Ja.
Hvad er status?
Du har mindre end to minutter.
Jøsses. Jeg sveder som et svin.
Værsgo. Men ikke for meget.
I går fik du dig selv til at ligne et lig.
Okay. Er du klar?
Pis!
Hvad er der?
Og...
Vi er på om... Tre... to... en...
Det var tæt på!
Et øjeblik troede jeg ikke, vi ville lave udsendelsen.
Gud være lovet.
Jeg er Brett O'Keefe. Velkommen til dag 52 af modstandsbevægelsen.
Man lærer meget gennem årene,
når man styrer en stor medieorganisation,
og den ene ting, jeg har lært,
er, at når regeringen yder modstand,
når de yder hård modstand, er det ofte
fordi, vi har ramt en nerve.
Så det er ikke et tilfælde, at min arrestordre
kom dagen efter, jeg bragte nyheden her på Real. Truth,
om at attentatforsøget på præsidenten var et svindelnummer,
at det blev iscenesat af regeringen for at forbedre hendes popularitet
og retfærdiggøre en tyrannisk eliminering af hendes fjender.
I morges fortalte mine kilder mig,
at hun var på Washington flådestation, hvor hun i et vredesudbrud
opfordrede til, at general Jamie McClendon
skulle stilles op mod en mur og skydes.
Jeg mener det seriøst. "Genindsæt henrettelsespelotonen!"
Til dem, der forsøger at undskylde denne opførsel
eller at give hormoner skylden, har jeg følgende at sige:
Ja, det er sandt. Elizabeth Keane er i overgangsalderen.
Jeg har set lægejournalerne.
Men det her handler ikke om svedeture, kære venner.
Det er en hensynsløs politisk maskine,
der er fast besluttet på at stjæle landet
lige for snuden af os.
Kun én aften?
Jep. Mit firma betaler mit ophold her.
Tænk, de har valgt et så fornemt sted.
Godt! Det bliver som en miniferie.
Ja ikke? Er her spa?
Det er der.
Du bør give dig selv en massage.
Ved du hvad? Det synes jeg, er en fremragende idé.
Jack, viser du frk. Mathison til værelse 509?
Naturligvis.
Tak.
Jeg ved ikke, hvornår jeg sidst har haft en king size-dobbeltseng hele alene.
Bare læg den på sengen.
Okay.
Tak.
Selv tak.
PARKERING FOR GÆSTER
Jeg tjekker ind. Lisa Salter, S-A-L.
Lad os se...
Ja, fru Salter, du skal tilbringe en enkelt nat i suiten.
Min mand kommer senere. Kan du lade en ekstra nøgle ligge til ham her?
Naturligvis.
- Tak. - Det var så lidt.
Beklager. Jeg ved godt, det ikke er det resultat, vi havde håbet på,
men se det på den lyse side,
McClendon er blevet uhæderligt fyret,
har fået frataget sin rang
og vil tilbringe resten af sit liv låst inde i fængsel.
- Pak det ikke ind i vat. - Det gør jeg ikke.
Et panel af otte generaler og fire admiraler vurderede, at hans handlinger
ikke var grove nok til at udløse dødsstraf.
Mener du ikke, det er et problem for os fremadrettet?
Jeg tror ikke, det var hele panelet.
Det kræver bare ét jurymedlem.
Dødsstraf skal stemmes igennem enstemmigt.
Ét jurymedlem? De voterede i mindre end en halv dag, David.
Afstemningen var slet ikke tæt på.
Faktisk kommer det tæt på at tolerere et nyt attentatforsøg imod mig.
Nu er du paranoid.
Du sagde, du tog dig af det.
Jeg gjorde, hvad jeg kunne.
Sidst, militæret henrettede en af sine egne, var i 1961.
Men de har aldrig prøvet at vælte regeringen.
Du må lægge det bag dig, Elizabeth.
Komme videre.
Fru præsident.
Undskyld mig?
I dette værelse er det fru præsident, ikke Elizabeth.
Gør det til en vane.
Du begik fejlen den anden dag foran rådet.
Fru præsident.
Og det sidste, jeg har brug for lige nu, er en banal prædiken
om at fortid er fortid og om at komme videre.
Jeg hentede dig ikke tilbage fra politisk eksil som min veninde.
Få styr på det.
- Få styr på det? - Ja.
Det kan jeg ikke.
Så finder jeg én, der kan.
Tak.
Her er noget fra 4chan/pol.
"Amerika, de frie og modiges land,
"bogstavelig talt et sted, hvor ingen så meget som blinker,
"når præsidenten gør, hvad fanden hun vil,
"men i det mindste er fastfooden billig."
Det kan jeg godt lide. Det bruger jeg måske.
Det lyder meget som ham, der gav os informationer om FBI.
- Shar? - Ja.
Hvad mener du?
Jeg mener... At jeg ikke kan det her mere.
Jeg ved godt, du er vred. Jeg tog tilbage, selvom jeg sagde noget andet.
Det er ikke det.
Jeg siger aldrig "overgangsalder" igen, det sværger jeg.
Brett. Jeg er dødtræt. Jeg er færdig, og jeg vil hjem.
Hvad er der galt?
Det ved du godt. Jeg har ikke sovet i den samme seng i mere end en måned.
Det er problemet. I aftes var det slet ikke en seng.
Det var ikke engang en sofa.
Seriøst, selv med en pistol for panden
kunne jeg ikke fortælle dig, hvilken stat vi er i.
Mit tøj er møgbeskidt,
mit hår er et stort rod, og jeg savner min kat.
Åh, skat...
Nej. Brett, gør det ikke. Det vil ikke virke denne gang.
I guder, tag den bærbare. Kom så.
Giv mig den.
Pis. Okay, drenge, der fik i mig. Tillykke.
Vores land er nu officielt på røven.
Rolig nu, hr. O'Keefe. Du er ikke anholdt.
- Hvad? - Vi anholder dig ikke.
Gør I ikke?
Nej. FBI-agenter er på vej fra Oroville.
Vi må få dig væk herfra hurtigt.
Tag bare hænderne ned.
Jeg ved slet ikke, hvad jeg skal sige.
Jeg er helt målløs. Tak.
Tak os ikke endnu. Vi må skynde os.
Vis vej.
Hvad har du gang i?
Jeg har sagt, jeg ikke tager med.
Seriøst? Du hørte ham. FBI kan være her når som helst.
Den risiko må jeg løbe.
Kom nu, Shar. Du ved, jeg ikke kan gøre det her alene.
Jeg ringer til Andy eller Joel, når jeg er tilbage i New York.
Eller Barclay. Vi talte sammen for et par dage siden.
Ingen af dem har nogensinde fået mig til at grine.
Kom nu, Shar. Det er ikke fordi, jeg ikke kan gøre det alene.
Men jeg kan ikke gøre det uden dig.
Bryd ikke med gruppen. Ikke sådan her.
Ikke uden en faktisk samtale.
Et par dage. Det er alt, jeg beder om. Vær nu sød.
- Ja? - Hej.
Har fru Salter efterladt en nøgle til mig?
Ja.
Værsgo.
Tak.
Elevatorerne?
På den anden side af trapperne.
Undskyld mig? Må jeg tale med dig et øjeblik?
Naturligvis. Hvordan kan jeg hjælpe dig?
Det er lidt pinligt.
Er du okay?
Jeg har det fint. Jeg...
Kan du se ham fyren, der sidder i hjørnet helt derovre?
Herren i den gule stol?
Ja. Jeg kom ud af dametoilettet,
du ved, i den lille gang?
Naturligvis.
Han stod der med sin... ude af bukserne.
- Blottede han sig selv? - Ja.
Åh gud. Ryan?
Jeg vil helst ikke gå til politiet,
men hvad hvis et barn ser det eller noget.
Nej. Naturligvis. Vi skal nok tage os af det. Det beklager jeg.
Tak.
Jeg fandt lageret.
Hvad fanden?
Hvad har du med?
Ingenting! Du sagde ingen telefon, ingen pung,
- kun den usporlige mobil, du gav mig. - Skilt?
Alt er i bilen, der holder ved kontoret. Jeg gik herhen.
Og den usporlige mobil? Lod du den ligge på dit arbejdsbord?
Tog du jakken af og gik på toilet?
Fandens også.
- Du bliver skygget. - Fandens.
Vi må af sted, nu.
I guder...
Hvem?
Jeg ved sgu ikke hvem.
- Sæt dig ind. - Hvad?
Jeg har sinket fyren, men kun i et par minutter.
Jeg må få dig ud herfra.
Jeg aflyser mødet.
Ingen så os sammen. Der skete ikke noget.
De smed en journalist i fængsel i dag.
De mister forstanden over lækagerne.
De ledte ikke efter en idiot fra Politico.
De ledte efter dig. Sæt dig ind i bilen!
- Hallo? - Hallo?
Hej, det er mig. Jeg må ændre mødested for i aften. Er han der stadig?
Ja. Er der noget galt?
Nej. Alt er fint. Men jeg... har fundet et bedre sted.
Jeg sender adressen til dig om få minutter.
Jeg giver senatoren besked.
Tak.
Hr. Berenson. Vi har vist ikke mødt hinanden...
Men sandheden er, at præsidenten ikke ved, at jeg er her i aften.
Sagt mellem os føler hun sig lidt venneløs disse dage...
...og sårbar.
Bed hende komme over det.
Det skal hun nok.
Jobbet handler om at sætte landet først.
Ikke til en start. Først må hun rydde vejen til magten.
Ellers er hun Jimmy Carter.
Hvis hun bliver ved med at underminere retsstaten
og forringe vores demokratiske institutioner...
...holder hun ikke så længe som Jimmy Carter.
Enig. Der kommer du ind i billedet.
Hun har brug for en allieret.
Hvis du viser hende tiltro og tilgivelse,
kunne det virkelig vende tingene til det bedre.
Jeg er lidt forhindret i øjeblikket.
Giv mig skylden for det, ikke præsidenten.
Det var min fejl.
Du var tydeligvis ikke en del af komplottet imod hende.
Og dog sidder jeg her.
Forhåbentligt ikke længe.
Du sagde: "sætte landet først".
Jeg tilbyder dig en mulighed for at gøre netop det.
Mener du et job?
Ja. Jeg må naturligvis drøfte det med chefen, men...
...hvad siger du til national sikkerhedsrådgiver?
Er du overrasket?
Jeg sidder i et statsfængsel. Hvad tror du selv?
Ja, jeg er overrasket.
Og interesseret?
Det kommer an på...
På hvad?
Så meget.
Okay. Sig frem.
Adgang til det ovale kontor til at begynde med.
Direkte adgang til præsidenten.
Det kan jeg nok leve med...
Det kan ikke kun være mig.
Alle, der blev anholdt i anden runde, skal også løslades.
Det bliver de. Når efterforskningen er overstået.
Nej. Nu.
Det er umuligt.
De er alle uskyldige. Det ved du godt.
Præsidenten går aldrig med til det.
Så gør jeg heller ikke.
Hr. Berenson, overvej, hvad du giver afkald på.
Det står ikke til forhandling.
Jeg er ked af, du ser sådan på det.
Jeg er ked af, at hun gør.
Jeg vil hverken tjene eller komme med undskyldninger
for en kvinde, der ikke kan se ud over sin egen hævngerrighed.
Du er min helt. Tak, fordi du gør det her.
Er det en paryk?
Jeg forklarer derhjemme.
Hvor fortalte du din mor, du skulle hen?
Hun er ikke hjemme. De er i teatret.
- Hvem er hos Franny? - Jason.
- Hvem fanden er Jason? - En fyr.
Det forstår jeg.
Franny sov, og hun kunne lide ham,
så hvis hun vågner, bliver hun ikke bange.
Okay. Nøglerne, tak.
Ja... Værsgo.
Tak. Jeg kommer snart hjem.
Hvis dine forældre kommer tilbage før mig...
Jeg fortæller dem ingenting.
Er alt okay?
Ja... Det er... Af sted med dig.
Jeg troede, du ville lukke mig ud nede ad vejen fra hotellet.
Jeg måtte sikre mig, de ikke havde sendt en bil efter os.
I en time?
Hvem er Margaret Mathison, M.D.?
Min søster.
Vil du have en vand?
Jeg tror, der er et minikøleskab et sted.
Hvad end du har.
Er du okay?
Udover hjernerystelsen, ja.
Værsgo.
Tænk, jeg faldt for det to gange.
Kabul? I dit bagagerum?
Du kører stadig som en gal.
Tak.
Det føles som hundrede år siden.
Jeg er rigtig ked af at høre, hvad der skete.
Jeg kan ikke tro, de bragte dig i den lortesituation.
Det værste er, at Abu Rami slap væk.
Når jeg er tilbage i terrorbekæmpelse,
kan en fyr i Kandahar hjælpe med at opspore ham.
Så hvad handler alt det her om? Hvorfor er jeg her?
Lad os sætte os.
Vi når ingen vegne. Efterforskningen er gået i stå.
Senator Paley er nødt til at tale med dig.
Vær nu sød...
Hvor mange gange skal du høre det samme?
Jeg udtaler mig ikke offentligt.
Den tid, den sorg.
Det kommer ikke til at ske.
Udtalelsen bliver for lukkede døre, og du får identitetsbeskyttelse.
Du lytter ikke til mig.
Det ville være slutningen på min karriere.
Du har ikke en karriere.
Undskyld mig?
Undskyld, men det har du ikke.
Der er gået fire år siden Kabul.
Civile er døde. En ambassadør er blevet hjemkaldt.
Du får aldrig nogensinde den plet vasket af.
Det ved du ikke.
Har du fået en forfremmelse siden? Eller bare en anbefaling?
Hør nu på mig.
For fire år siden kom en fyr stormende ind på min station
og krævede to humvee'er og en satellit- telefon, og 48 timer senere sporede han
nummer tre på vores liste over mest eftersøgte.
- Hold op. - Nej, jeg mener det.
Det var ikke dit team. Det var dig.
Rend mig.
Er det nu, du fortæller mig, at jeg stadig er den fyr?
Det er du. Hvorfor ville du ellers opsøge mig med det her?
Tro mig, jeg stiller mig selv det samme spørgsmål lige nu.
Det er fordi, det er vigtigt for dig.
Du hader det her lige så meget som mig.
Jeg ved godt, du mente, at terrorbekæmpelse
var det vigtigste arbejde, du nogensinde ville lave.
Men...
...hvad nu, hvad det her er?
- Hvem er det? - Pis.
Hvem er det?
Det er senator Paley.
Tager du pis på mig?
Nej. Vent et øjeblik!
Du har lige bedt mig tænke over det.
Og hvis du ikke er klar, beder jeg ham om at gå.
Mathison? Åbn døren.
Du kommer for tidligt. Hvis du lige venter...
- Er det ham? - Hvad har hun fortalt dig?
Ikke noget! Jeg har ikke fortalt ham noget.
Hun fortalte mig, du er klar til at vidne...
Ti nu stille.
Hvad foregår der her?
- Der foregår det, at hun lyver. - Hvis du bare sætter dig et øjeblik,
det bliver et fuldt ud fortroligt møde.
Fjern dig fra mig.
Det ville være fedt, hvis du ville gå ud i fem minutter...
Ingen skal vidne.
Jeg ved ikke, hvilket sludder hun har fortalt,
men hun er vanvittig.
I har aldrig set mig. I har aldrig mødtes med mig.
I kan være stensikre på, at I ikke får et ord ud af mig.
Gør det ikke. Du kan stole på ham, Dante. Vær nu sød...
Sig ikke mit navn igen.
Undskyld, men vær sød ikke at gå.
- Fjern dig. - Du behøver ikke sige noget,
- du skal bare lytte... - Skrid!
Nej! Du skal ikke gå.
I guder.
Ring ikke til mig igen.
Præsidenten kræver undersøgelser for aflytningsudstyr.
Hjemme og kontoret, de overordnede.
Nej, glem det.
- Ordren kom direkte fra... - Jeg tager mig af præsidenten.
- Hun sagde specifikt... - Skrid ud af mit hus!
Er den ordre tydelig?
Gå. Af sted. Smut.
Kom så.
Er du okay?
Vi gik halvvejs inde i stykket, da vi kom hjem, var her ingen,
men Franny og en hashsælger så tv sammen på sofaen.
Han er ikke hashsælger.
Vi kunne ikke finde Josie nogen steder.
Heldigvis var hashsælgeren her for at fortælle os,
at hun havde taget bilen og kørte rundt midt om natten,
fordi "moster Carrie havde brug for hjælp."
Hjælp med hvad? Det ved vi ikke,
for da hun endelig dukkede op, klappede hun i
tilsyneladende efter et godt råd.
Okay, lad os lige...
Nej, Carrie er her, og hun har lært vores datter at lyve for os.
Jeg vil vide, hvad der skete.
Jeg vil helst ikke tale om det foran Josie.
Det er som at lukke stalddøren, når hesten er løbet væk.
Gå ind på dit værelse.
Jeg skulle holde et møde med en kilde.
Jeg kunne ikke sikre det første mødested,
så jeg bad Josie komme med nøglerne til dit kontor.
- Det er indbrud. - Nej, det er ej.
Hvis det ikke er en forbrydelse, hvorfor bad du så mit barn om at lyve?
Det er jeg rigtig ked af.
Jeg er skideligeglad. Okay? Hvad?
Lad nu mig tale med hende.
Vil min stemme hyle hende ud af den?
Er den blide håndtering af Carries følelsesmæssige tilstand
virkelig den eneste prioritet i det her hjem?
Hold op.
Jeg gik igennem nogle regninger på dit værelse.
Hvad?
Du har 38.000 dollars i gæld fra kreditkort.
Hvad har det med noget at gøre?
På otte forskellige kort. Og en række forskellige dæknavne.
Du har ikke et job.
Jeg håber, du ved, vi har været det her igennem før.
I guder, ikke alle former for ukonventionel adfærd
er forbundet med begyndende hypomani.
Jaså? For hvis jeg ikke vidste bedre...
Det gør du ikke!
Jeg stod i spidsen for en operation sammen med en amerikansk senator
i forsøget på at rette op på et præsidentembede på afveje.
Carrie! Du har ret,
vi har en præsident, der har opført sig rystende.
Alle er forvirrede og desorienterede.
- Nej... - Alle føler sig paranoide.
Og i tider som dette er det rimeligt,
at nogen med din følelsesmæssige fortid...
Nej. Glem det.
Der er en stor regeringskonspiration, og du er den eneste,
der kan afsløre den. Det ved jeg godt. Jeg elsker dig, men...
Bring ikke min sygdom ind i det.
Det her foregår.
Det her land er ved at brase sammen og flår sig selv i stykker,
og du opfører dig, som om det er mig uden medicin.
Jeg tager min medicin.
Tror du, jeg er problemet? Du er gift med en kollaboratør!
Undskyld. Jeg ville ikke...
Jeg tager min medicin.
Jeg træner, sover og spiser.
Noget er i gærde,
for normale folk opfører sig ikke sådan.
Hvornår har du sidst været til psykiater?
Hvornår?
Det ved jeg ikke!
Hvad med i morgen?
Du sætter begge vores børn i fare.
For slet ikke at nævne, at mudderkastning mod min mand
er som en sport for dig.
Det vås er jeg begyndt at forvente, men børnene?
Du må håbe, det er din sygdom.
DEN ER OPPE. BLEV FORSTYRRET, MEN VAR PÅ 5 VÆRELSER.
General James McClendon blev dømt i dag på Washington flådestation.
Militærpanelet af 12 officerer idømte general McClendon
en livstidsdom i et statsfængsel.
Meldinger fra retssalen indikerer,
at præsident Keane selv var fortaler
for dødsstraf, men til ingen nytte.
Og for blot få minutter siden, ført ud af US Federal Marshals,
ankom general McClendon til Hazelton fængsel i West Virginia,
hvor han højst sandsynligt skal tilbringe resten af sit liv.
Og nu til finans...
Vend dig om.
Hænderne frem.
Jakken.
Atten milliarder, op 3,5 procent, haler ind på S og P 500...
Der bliver...
Op med armene.
Ned med armene.
Bøj dig fremover.
Spred dine baller.
Rejs dig op.
Åbn venligst munden.
Drej hovedet til venstre.
Drej hovedet til højre.
Tag tøj på.
Oversat af: Christian Vinther